কলকাতা: আই লিগ জয়ী মিনের্ভা এফসির সেনেগালিস মিডফিল্ডার কাসিম আইদারার সঙ্গে ইস্টবেঙ্গলের প্রাথমিক চুক্তি হয়ে গেছিল আগেই। এমনকি এখন ইন্টারনেটে কাসিমের নাম লিখে সার্চ করলে তাঁকে ইস্টবেঙ্গলের ফুটবলার হিসেবেই দেখানো হচ্ছে। কিন্তু সমস্যা তৈরি হয়েছে তারপর। কাসিমকে নিতে হলে মিনের্ভাকে ট্রান্সফার ফি দিতে হবে। স্পনসর সমস্যায় ভোগা ইস্টবেঙ্গল কাসিমকে অনুরোধ করেছিল যাতে সে আপাতত ট্রান্সফার ফি নিজেই দিয়ে দেয়। স্পনসর এসে গেলে তাঁর টাকা দিয়ে দেওয়া হবে। কিন্তু অনেক বোঝানো সত্ত্বেও কাসিম তাতে রাজি হচ্ছেন না। তাঁর ব্যাপারে এখনও চূড়ান্ত সিদ্ধান্ত নিতে পারেনি ইস্টবেঙ্গলও।